17. ΝΟΜΟΣ υπ΄αριθ. 2719 της 25/26 Μαΐου 1999 (ΦΕΚ Α΄106) Κύρωση της Διεθνούς Σύμβασης για τη διατήρηση των αποδημητικών ειδών της άγριας πανίδας και άλλες διατάξεις. Άρθρο πρώτο Κυρώνεται και έχει την ισχύ, που ορίζει το άρθρο 28 παρ. 1 του Συντάγματος, η Διεθνής Σύμβαση για τη διατήρηση των αποδημητικών ειδών της άγριας πανίδας, που υπογράφηκε στη Βόννη στις 23 Ιουνίου 1979, με τα Παραρτήματα της, όπως αυτά τροποποιήθηκαν κατά την πέμπτη Διάσκεψη των Μερών στη Γενεύη, στις 16 Απριλίου 1997, το κείμενο των οποίων σε πρωτότυπο στην αγγλική γλώσσα και σε μετάφραση στην ελληνική έχει ως εξής: (Ακολουθεί κείμενο) Άρθρο δεύτερο Οι τροποποιήσεις των Παραρτημάτων της Σύμβασης, οι οποίες αποφασίζονται από τη Διάσκεψη των Μερών, κυρώνονται με κοινή απόφαση του Υπουργού Περιβάλλοντος, Χωροταξίας και Δημόσιων Έργων και του Υπουργού Γεωργίας. Άρθρο τρίτο Όπου από τις διατάξεις της Σύμβασης που κυρώνεται προβλέπεται λήψη μέτρων για την επίτευξη των σκοπών της, αυτά επιβάλλονται με κοινές αποφάσεις του Υπουργού Περιβάλλοντος, Χωροταξίας και Δημόσιων Έργων και του Υπουργού Γεωργίας, και των κατά περίπτωση αρμόδιων Υπουργών. Άρθρο τέταρτο 1.(Παρατίθεται ως σχόλιο στην παρ. 2 άρθρ. ενάτου Νόμ. 1955/15-18 Ιουλ. 1991, ΦΕΚ Α΄112, Τόμ. 21, σελ. 156,454). 2.(Τροποποιείται η παρ. 5 άρθρου ενάτου Νόμ. 1955/15-18 Ιουλ. 1991, ΦΕΚ Α΄112, Τόμ. 21, σελ. 156,454). 3.(Προστίθεται παρ. 7 στο άρθρο δέκατο Νόμ. 1955/15-18 Ιουλ. 1991, ΦΕΚ Α΄112, Τόμ. 21, σελ. 156,456. Άρθρο πέμπτο (Αντικαθίσταται το άρθρ. 22 Νόμ. 1418/25-29 Φεβ. 1984, ΦΕΚ Α΄23, σελ. 130,63011). Άρθρο έκτο Η ισχύς του παρόντος νόμου αρχίζει από τη δημοσίευσή του στην Εφημερίδα της Κυβερνήσεως, εκτός εάν ορίζεται διαφορετικά στις επί μέρους διατάξεις, της δε Σύμβασης και των Παραρτημάτων της, που κυρώνονται, από την ολοκλήρωση των προϋποθέσεων των άρθρων 11 και 18 αυτής. Με την Φ.0546/21/ΑΣ 696/Μ.2898/13-29 Σεπτ. 1999, (ΦΕΚ Α΄200), ανακοίνωση του Υπουργείου Εξωτερικών η άνω Σύμβαση τέθηκε σε ισχύ την 1η Οκτωβρίου 1999. 